Αθλητικά γεγονότα του 2010/Απρίλιος

Αθλητικά γεγονότα που συνέβησαν τον μήνα Απρίλιο του 2010, συνοδευόμενα από την πηγή που τα μετέδωσαν.

3 Απριλίου 
 Μηχανοκίνητος αθλητισμός: Ο Γάλλος Σεμπαστιάν Λεμπ κερδίζει το Ράλι Ιορδανίας και σημειώνει την 56η νίκη στην καριέρα του.

4 Απριλίου 
 Μηχανοκίνητος αθλητισμός: Ο Γερμανός Σεμπάστιαν Φέτελ με την Red Bull κερδίζει το Γκραν Πρι Μαλαισίας στη Φόρμουλα Ένα. Ο Γερμανός οδηγός πέτυχε την πρώτη του φετινή νίκη και συνολικά έκτη στην καριέρα του.

5 Απριλίου 
 Καλαθοσφαίριση: Η ομάδα του Ντιούκ νικά με 61-59 το Μπάτλερ, στον τελικό του φάιναλ φορ που έγινε στην Ιντιανάπολη, και κατακτά το κολεγιακό πρωτάθλημα των Ηνωμένων Πολιτειών (NCAA), για τέταρτη φορά στην ιστορία της και για πρώτη από το 2001.

6 Απριλίου 
Ποδόσφαιρο: Ξεχωριστή είναι η εμφάνιση του Λιονέλ Μέσι, ο οποίος πετυχαίνει 4 τέρματα σε ένα παιχνίδι της Μπαρτσελόνα (4-1 επί της Άρσεναλ) και η ισπανική ομάδα προκρίνεται στα ημιτελικά του Τσάμπιονς Λιγκ.

7 Απριλίου 
Υδατοσφαίριση: Το Τρόπαιο Λεν Τρόφι κατακτά η γυναικεία ομάδα υδατοσφαίρισης του Εθνικού Πειραιώς, μετά από την νίκη της με 17-13 στα πέναλτι (κανονικός αγώνας 10-9, παράταση 13-12), σε επαναληπτικό αγώνα στον Πειραιά, κόντρα στη Ρωσική  Χάντι Μανσίσκ (πρώτος αγώνας 13-12, υπέρ της Χάντι Μανσίσκ), για τον τελικό της διοργάνωσης.

8 Απριλίου 
Καλαθοσφαίριση: Η γυναικεία ομάδα καλαθοσφαίρισης του Αθηναϊκού κατακτά το EuroCup Γυναικών για το 2010, παρά την ήττα της (53-57) από τη ρωσική Ναντέζντα, στον επαναληπτικό αγώνα στο κλειστό του Βύρωνα. Ο Αθηναϊκός είχε νικήσει με 8 πόντους διαφορά (57-65) στον πρώτο τελικό στη Ρωσία. Αυτός είναι ο πρώτος Ευρωπαϊκός τίτλος για το ελληνικό γυναικείο μπάσκετ.

10 Απριλίου 
 Πετοσφαίριση: Αναβάλλεται λίγο πριν από την έναρξη των ημιτελικών, ο τελικός του Τσάμπιονς Λιγκ ανδρών στο Λοτζ της Πολωνίας, σε κλίμα πένθους για την απώλεια του προέδρου Λεχ Κατσίνσκι και άλλων 95 ανθρώπων που επέβαιναν σε αεροσκάφος, το οποίο συνετρίβη στο Σμόλενσκ. 
 Στίβος: Την προσωρινή αποχώρησή της από τους στίβους ανακοινώνει η Ρωσίδα κάτοχος του παγκόσμιου ρεκόρ στο άλμα επί κοντώ, Γελένα Ισινμπάγιεβα. 
 Υδατοσφαίριση: Η Βουλιαγμένη κατακτά για δεύτερη συνεχή φορά το Τσάμπιονς Καπ γυναικών νικώντας με 10-7 τη ρωσική Κίρισι στον τελικό του φάιναλ φορ στην Κέρκυρα.

11 Απριλίου 
Κέρλινγκ: Ολοκληρώνεται στην Κορτίνα ντ' Αμπέτσο της Ιταλίας το παγκόσμιο πρωτάθλημα κέρλινγκ ανδρών. Ο Καναδάς πρωτεύει για 32η φορά στην ιστορία του με νίκη επί της Νορβηγίας με 9-3 στον τελικό . Το χάλκινο μετάλλιο κατακτά η Σκωτία με νίκη 6-4 επί των ΗΠΑ.  
Ποδόσφαιρο: Η ομάδα του ΠΑΟ κατακτά για 20η φορά στην ιστορία της το Ελληνικό πρωτάθλημα ποδοσφαίρου ανδρών.

18 Απριλίου 
Καλαθοσφαίριση: Η Βαλένθια νικά στη Βιτόρια της Ισπανίας με 67-44 την Άλμπα Βερολίνου στον τελικό και κατακτά το EuroCup ανδρών. Την 3η θέση καταλαμβάνει η Μπιλμπάο με νίκη επί του Πανελληνίου με 76-67 στον μικρό τελικό. 
Μηχανοκίνητος αθλητισμός: Ο Βρετανός Τζένσον Μπάτον κερδίζει το Γκραν Πρι της Φόρμουλα Ένα με Μακλάρεν στη Σαγκάη και βρίσκεται στην πρώτη θέση στην παγκόσμια κατάταξη.

19 Απριλίου 
Στίβος: Ο Κενυάτης Ρόμπερτ Κιπρόνο Τσεριγιότ κερδίζει τον Μαραθώνιο της Βοστώνης, πετυχαίνοντας νέο ρεκόρ για τη διοργάνωση, με 2:05:52.

20 Απριλίου 
Γκολφ: Η Λορίνα Οτσόα ανακοινώνει την αποχώρησή της από την ενεργό δράση σε ηλικία 28 ετών. Για τα προηγούμενα τρία χρόνια ήταν στην πρώτη θέση της παγκόσμιας κατάταξης των γυναικών.

25 Απριλίου 
Στίβος: Ο Αιθίοπας Τσεκάγιε Κεμπέντε στους άνδρες και η Ρωσίδα Λιλίγια Σομπούχοβα στις γυναίκες  κερδίζουν τον 30ό Μαραθώνιο του Λονδίνου.

28 Απριλίου 
 Αφαιρείται το χάλκινο ολυμπιακό μετάλλιο του 2000 από την γυναικεία ομάδα της Κίνας στη ρυθμική γυμναστική, μετά την αποκάλυψη ότι ένα μέλος της ομάδας ήταν ανήλικη.  

 04